cyanic-selkie/wikianc huggingface dataset:
Πλατεία Ηλείας
Η Πλατεία είναι ορεινό χωριό της Πελοποννήσου στα νοτιοδυτικά όρια της Περιφερειακής Ενότητας Ηλείας  με την Περιφερειακή Ενότητα Αρκαδίας. Το χωριό είναι κτισμένο στις νότιες πλαγιές του όρους Μίνθη, σε υψόμετρο 587 μέτρα. Απέχει 62 χλμ. ΝΑ. από τα Κρέστενα και 23 ΝΔ. από την Ανδρίτσαινα. Αναφορές για τον οικισμό υπάρχουν πριν την περίοδο της Επανάστασης του 1821, με την ονομασία Μποϊκά ή Μποϊκάς να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση αναφέρεται επίσημα γραμμένη ως Μποϊκά το 1835 να προσαρτάται στον τότε δήμο Φιγαλείας. Το 1927 με το ΦΕΚ 306Α - 22/12/1927 μετονομάστηκε σε Πλατεία. Σύμφωνα με το Σχέδιο Καλλικράτης μαζί με το Δραγώγιο και την Καστρούγκαινα αποτελούν την τοπική κοινότητα Δραγωγίου που υπάγεται στη δημοτική ενότητα Ανδριτσαίνης του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 6 κατοίκους.
Σιταροχώραφο με Κοράκια
Το Σιταροχώραφο με Κοράκια είναι έργο ζωγραφικής του 1890 του Βίνσεντ βαν Γκογκ. Είναι κοινά αποδεκτό πως αυτός ήταν ο τελευταίος πίνακας του Βαν Γκογκ. Ωστόσο, υπάρχουν ιστορικοί τέχνης που είναι αβέβαιοι ως προς το ποιος πίνακας είναι το τελευταίο του έργο, καθώς δεν υπάρχουν σαφή ιστορικά αρχεία. Υπάρχουν αναφορές από τα γράμματα του πως το "Σιταροχώραφο με Κοράκια" ολοκληρώθηκε κατά τις 10 Ιουλίου και προηγείται των έργων "Δημαρχείο στην Ωβέρ" στις 14 Ιουλίου 1890 και του πίνακα "Κήπος του Ντωμπινύ". Επιπλέον, ο Γιάν Χούλσκερ επισημαίνει ότι ο πίνακας με τη συγκομιδή σιταριού, Field with Stacks of Wheat (F771), πρέπει να είναι μεταγενέστερος.
Προέλευση
Το Σιταροχώραφο με Κοράκια του Μουσείου Βαν Γκογκ ζωγραφίστηκε τον Ιούλιο του 1890 τις τελευταίες εβδομάδες της ζωής του Βαν Γκογκ. Πολλοί έχουν υποστηρίξει πως πρόκειται για τον τελευταίο πίνακά του, ενώ είναι επίσης πιθανόν ο πίνακας Ρίζες Δέντρων ή ο Κήπος του Ντωμπινύ να είναι οι τελευταίοι του.
To Σιταροχώραφο με Κοράκια έγινε σε διπλό τετράγωνο καμβά και απεικονίζει έναν δραματικό, συννεφιασμένο ουρανό γεμάτο κοράκια πάνω από ένα χωράφι με σιτάρι. Η αίσθηση της απομόνωσης ενισχύεται από ένα κεντρικό μονοπάτι που οδηγεί στο πουθενά και από την αβέβαιη κατεύθυνση της πτήσης των κορακιών. Το χωράφι με το σιτάρι είναι ανεμοδαρμένο και γεμίζει τα δύο τρίτα του καμβά. Ο Τζουλς Μισελέτ, ένας από τους αγαπημένους συγγραφείς του Βαν Γκογκ, έγραψε για τα κοράκια: «Έχουν ενδιαφέρον για τα πάντα και παρατηρούν τα πάντα. Οι αρχαίοι που έζησαν πολύ περισσότερο από εμάς μέσα και με τη φύση, βρήκαν ότι θα επωφελούνταν πολύ, στα εκατό σκοτεινά πράγματα όπου η ανθρώπινη εμπειρία δεν έχει προσφέρει ακόμα κανένα φως, από τις κατευθύνσεις που είναι τόσο συνετές και σοφές σε ένα πουλί.»
Η Καθλίν Έρικσον βρίσκει τον πίνακα ένα μέσο έκφρασης τόσο της θλίψης όσο και μια αίσθηση της ζωής του που φτάνει στο τέλος της. Τα κοράκια χρησιμοποιούνται από τον Βαν Γκογκ ως σύμβολο του θανάτου και της αναγέννησης ή της ανάστασης. Ο δρόμος, σε σχέση με την αντίθεση χρωμάτων του κόκκινου και του πράσινου, λέγεται από την Έρικσον πως είναι μια αλληγορία για ένα κήρυγμα που έδωσε βασισμένο στο βιβλίο "Η Πορεία του Προσκυνητή" του Τζον Μπάνιαν, όπου ο προσκυνητής είναι θλιμμένος που ο δρόμος είναι τόσο μακρύς, αλλά χαρούμενος γιατί τον περιμένει η Αιώνια Πόλη στο τέλος του ταξιδιού του.
Σωλ (Ντου)
Το Σωλ (γαλλικά: Saules) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ουλτιματισμός
Ο ουλτιματισμός είναι μια τάση που εμφανίστηκε το 1909 στη Ρωσία, στην μπολσεβίκικη πτέρυγα του Ρωσικού Σοσιαλδημοκρατικού Κόμματος. Εκπρόσωποι της τάσης αυτής ήταν ο Αντρέι Μπογκντάνοφ, ο Ανατόλι Λουνατσάρσκι, ο Μιχαήλ Ποκρόβσκι και άλλοι. Ήταν τάση συγγενής με τον οτζοβισμό. Αλλά οι οτζοβιστές ήθελαν να ανακληθούν αμέσως και άνευ όρων οι σοσιαλδημοκράτες βουλευτές από την Τρίτη Δούμα, ενώ οι ουλτιματιστές πρότειναν να ζητηθεί από τους βουλευτές αυτούς να αλλάξουν ριζικά την τακτική τους (τελεσιγραφικά, γι’ αυτό και η ονομασία από το ultimatum, που σημαίνει ανάληψη άμεσης ενέργειας). Όσοι δεν θα συμμορφώνονταν, θα διαγράφονταν από το κόμμα. Οι ουλτιματιστές είχαν μεγάλη επιρροή στην μπολσεβίκικη πτέρυγα και στην Κεντρική της Επιτροπή. Συνεργάζονταν με τους οτζοβιστές. Όπως και ο οτζοβισμός, έτσι και ο ουλτιματισμός καταπολεμήθηκε από τον Λένιν.
ΧΓΚ Ελσίνκι
Ιστορία
Η ομάδα δημιουργήθηκε από τον Φρέτρικ Βάτχεν το 1907. Είναι η μοναδική ομάδα από τη Φινλανδία που κατάφερε να παίξει στους ομίλους του Τσάμπιονς Λιγκ και συγκεκριμένα την περίοδο 1998-1999 όπου και κατάφερε να συγκεντρώσει 5 βαθμούς τερματίζοντας όμως στην τελευταία θέση του ομίλου της.
Ο σύλλογος, εκτός από το τμήμα ποδοσφαίρου, στο παρελθόν διέθετε τμήματα μπάντυ και χόκεϊ επί πάγου αλλά το 1972 το τμήμα χόκεϊ διαχωρίστηκε και δημιουργήθηκε ξανά σαν ανεξάρτητο τμήμα.
Τμήμα Ποδοσφαίρου Κλούμπι-04
Η Κλούμπι-04 αποτελεί την αναπληρωματική ομάδα της ΧΓΚ Ελσίνκι.
Τμήμα Ποδοσφαίρου Γυναικών
Το γυναικείο ποδοσφαιρικό τμήμα της ΧΓΚ Ελσίνκι ιδρύθηκε το 1971. Η ομάδα έχει κατακτήσει 22 πρωταθλήματα Φινλανδίας.
Εξωτερικοί σύνδεσμοι
Κατηγορία:Αθλητικοί σύλλογοι Φινλανδίας Κατηγορία:Ιδρύσεις αθλητικών συλλόγων το 1907 Κατηγορία:Ελσίνκι Κατηγορία:Ποδοσφαιρικές ομάδες Φινλανδίας Κατηγορία:Ιδρύσεις ποδοσφαιρικών ομάδων το 1907
Φυλολυγισμός
Φυλολυγίστρια και φυλολυγιστής (gender bender) είναι μια ανεπίσημη λέξη που περιγράφει έναν άνθρωπο που ενεργά αλλάζει ή "λυγίζει" τους ρόλους των φύλων που παραδοσιακά κάποιο άτομο θα περίμενε από αυτήν ή αυτόν. Ο τραγουδιστής Boy George, για παράδειγμα, θα μπορούσε να ονομαστεί "φυλολυγιστής" επειδή συχνά βάζει μακιγιάζ και φοράει ρούχα που θεωρούνται πως εκπέμπουν θηλυκότητα. Ο φυλολυγισμός (gender bending) μερικές φορές γίνεται για λόγους κοινωνικού ακτιβισμού εναντίον των στερεότυπων και των υπερ-γενικεύσεων για τα φύλα. Μερικές φυλολυγίστριες και φυλολυγιστές συμφωνούν με τη ταυτότητα φύλου που τους ανατέθηκε κατά τη γέννηση, αλλά διαφωνούν με τους κοινωνικούς κανόνες αυτού του φύλου και το δείχνουν με την ανδρόγυνη συμπεριφορά τους και μη-τυπικούς ρόλους φύλων.
Οι φυλολυγίστριες και φυλολυγιστές μπορεί να θεωρούν τον εαυτό τους ως διεμφυλικό άτομο (τρανς, transgender) ή φυλοπαράξενο (genderqueer), και να αισθάνονται πως το φύλο που τους επιβλήθηκε κατά τη γέννηση δεν τους περιγράφει πλήρως ή τους περιγράφει λάθος, ενώ μερικές και μερικοί μπορεί να είναι τρανσεξουαλικά άτομα και να επιθυμούν να αλλάξουν το σωματικό τους φύλο με ορμόνες ή εγχειρήσεις, ενώ άλλες και άλλοι μπορεί να γεννήθηκαν ως μεσοφυλικά άτομα (intersex).
Ο φυλολυγισμός στην τέχνη
Στη τέχνη, η λέξη φυλολυγισμός (gender bender) μπορεί να αναφέρεται όχι μόνο σε χαρακτήρες που βασίζονται σε πραγματικούς φυλολυγιστές και φυλολυγίστριες, μα και σε χαρακτήρες που αλλάζουν σωματικό γένος - με μαγεία ή αλλιώς - κατά τη διάρκεια του έργου. Ένα έργο τέχνης που εναντιώνεται στους ρόλους των φύλων ή εμφανίζει φυλολυγιστές ή τρανς άτομα μπορεί να αναφέρεται κι αυτό ως φυλολυγιστικό έργο.
Δείτε επίσης
Κατηγορία:Transgender Κατηγορία:Φύλο Κατηγορία:Σεξουαλικός προσανατολισμός και κοινωνία Κατηγορία:ΛΟΑΤ ορολογία
76 (αριθμός)
Εξωτερικοί σύνδεσμοι
Κατηγορία:Σύνθετοι αριθμοί
Νίρεγκχαζα Σπάρτακους
Η Νίρεγκχαζα Σπάρτακους είναι μια ποδοσφαιρική ομάδα από την πόλη Νίρεγκχαζα στην Ουγγαρία. Ιδρύθηκε το 1959. Συμμετείχε ορισμένες περιόδους στο Πρωτάθλημα ποδοσφαίρου Ουγγαρίας. Συνήθως αγωνίζεται στη δεύτερη κατηγορία. Έδρα της ομάδας είναι το Városi Stadion.
Πορεία στην πρώτη κατηγορία
Η ομάδα συμμετείχε ορισμένες περιόδους στο Πρωτάθλημα ποδοσφαίρου Ουγγαρίας, τερματίζοντας μόνο μια περίοδο με θετική διαφορά τερμάτων. Ψηλότερη θέση στην οποία τερμάτισαν ήταν η 7η. Διαβαθμίστηκαν 3 φορές.
Εξωτερικοί σύνδεσμοι
Κατηγορία:Ποδοσφαιρικές ομάδες Ουγγαρίας Κατηγορία:Ιδρύσεις ποδοσφαιρικών ομάδων το 1959
Νώε για μια Εβδομάδα
Περίληψη
Ο νεοεκλεγμένος στο Κονγκρέσο Evan (Στιβ Καρέλ)μετακομίζει από τη Νέα Υόρκη σε ένα προάστιο της Βιρτζίνια. Τη φαινομενικά ήσυχη εκεί ζωή του έρχεται να ταράξει ο Θεός (Μόργκαν Φρίμαν) όταν εμφανίζεται και του αναθέτει να φτιάξει μια κιβωτό για να προφυλαχθεί από έναν επερχόμενο κατακλυσμό. Η οικογένεια του δεν μπορεί να καταλάβει αν ο Evan περνάει μια απλή κρίση της μέσης ηλικίας η αν έχει εμπλακεί σε γεγονότα βιβλικών διαστάσεων.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2007 Κατηγορία:Ταινίες παραγωγής Universal Pictures Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Ταινίες γυρισμένες στη Βιρτζίνια Κατηγορία:Ταινίες γυρισμένες στην Ουάσινγκτον, Π.Κ. Κατηγορία:Ταινίες γυρισμένες στο Λος Άντζελες Κατηγορία:Ταινίες spin-offs Κατηγορία:Κυβέρνηση στη μυθοπλασία Κατηγορία:Ταινίες σίκουελ
Χριστοφόρος Αιτωλός
Ο Χριστοφόρος Αιτωλός υπήρξε Έλληνας λόγιος του 18ου αιώνα.
Βιογραφία
Ήταν μαθητής του Ευγένιου Αιτωλού. Άκμασε επί Πατριάρχη Κωνσταντινουπόλεως Κυρίλλου.
Συγγράμματα
Συνέγραψε σχέδια περί του λατινικού βαπτίσματος
Πηγές
Κατηγορία:Έλληνες λόγιοι του 18ου αιώνα Κατηγορία:Ορθόδοξοι λόγιοι
Στυλό 3D
Λόγω του ότι ζεσταίνεται και παγώνει γρήγορα, μπορεί με αυτό να δημιουργηθούν διάφορες δομές. Προβλέπεται ότι θα χρησιμεύσει και στη δημιουργία έργων τέχνης, παιχνιδιών και κοσμημάτων.
Σωβανιέ
Το Σωβανιέ (γαλλικά: Sauvagney) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
2307 Γκαρούδα
Ο Γκαρούδα (Garuda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,90. Ανακαλύφθηκε το 1957 από το προσωπικό του Αστεροσκοπείου της Λα Πλάτα της Αργεντινής, και πήρε το όνομά του από τον πτηνόμορφο θεό Γκαρούδα του Ινδουισμού. Αυτό είναι και το όνομα του αστερισμού Αετού στην ινδική γλώσσα χίντι.
Φυσικά χαρακτηριστικά
Η μέση διάμετρος του Γκαρούδα εκτιμάται σε 41,22 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0454. Ο Γκαρούδα περιστρέφεται γύρω από τον εαυτό του μία φορά κάθε 21 ως 38 ώρες περίπου, μία αρκετά αργή περιστροφή για αστεροειδή.
Εξωτερικοί σύνδεσμοι
Γκαρουδα
Άντζελο Μπανιάσκο
Ο σεβασμιότατος Καρδινάλιος Άντζελο Μπανιάσκο (Ιταλικά: Angelo Bagnasco, Ποντεβίκο (Pontevico), 14 Ιανουαρίου 1943) είναι από τις 26 Αυγούστου 2006 επίτιμος αρχιεπίσκοπος της Ρωμαιοκαθολικής Εκκλησίας με έδρα στη Γένοβα και καρδινάλιος, αντικαθιστώντας τον Ταρσίζιο Μπερτόνε (Tarcisio Bertone).
Βιογραφία
Γεννήθηκε στο Ποντεβίκο στις 14 Ιανουαρίου 1943, όπου και χειροτονήθηκε ιερέας το 1966.
Από το 1998 ως το 2003 διετέλεσε επίτιμος επίσκοπος και αρχιεπίσκοπος της Ρωμαιοκαθολικής Εκκλησίας, με έδρα το Πέζαρο (Pesaro) της Ανκόνα της Ιταλίας, αντικαθιστώντας τον Γκαετάνο Μικέττι (Gaetano Michetti) και από το 2003 ως το 2006 διετέλεσε στρατιωτικός Αρχιεπίσκοπος για την Ιταλία, αντικαθιστώντας τον Τζουζέππε Μάνι (Giuseppe Mani).
Από το 2007 είναι, επίσης, πρόεδρος της Ιταλικής Επισκοπικής Διάσκεψης.
Εξωτερικοί σύνδεσμοι
Κατηγορία:Βατικανό Κατηγορία:Ιταλοί καρδινάλιοι Κατηγορία:Επίσκοποι του Πέζαρο
Οικία του Μενάνδρου, Πομπηία
Το σπίτι ανασκάφηκε μεταξύ Νοεμβρίου 1926 και Ιουνίου 1932 και βρίσκεται στην Περιφέρεια Ι, Insula 10, Είσοδος 4 (I.10.4) της πόλης.
Κυριότητα του σπιτιού
Ο Della Corte πίστευε ότι ο ιδιοκτήτης θα μπορούσε να είναι ο Quintus Poppaeus Sabinus, λόγω μίας σφραγίδας και ενός γκράφιτο στον διάδρομο εισόδου, που αναφέρει τον «Quintus» και άλλων γκράφιτι στο σπίτι, που αναφέρονται στον «Sabinus».
Η ιθαγένεια του ιδιοκτήτη αμφισβητείται περισσότερο από την οικονομική του κατάσταση. Το μεσογειακό κλίμα της Πομπηίας προσέλκυσε πολλούς Ρωμαίους να επενδύσουν σε θερινές βίλες εκεί και είναι πιθανόν ο ιδιοκτήτης, κατά την έκρηξη του Βεζούβιου το 79 μ.Χ., να ήταν πλούσιος ξένος, όχι εντόπιος.
Τέχνη, αρχιτεκτονική και γκράφιτι
αριστερά|μικρογραφία|Η τοιχογραφία του [[Μένανδρος|Μενάνδρου, από την οποία πήρε το όνομά της η οικία.]] Η ιδιοκτησία αναφέρεται ως «οικία του Μενάνδρου», επειδή υπάρχει μία καλά διατηρημένη νωπογραφία του αρχαίου Έλληνα κωμωδιογράφου Μενάνδρου σε ένα μικρό δωμάτιο, έξω από το περιστύλιο. Κάποιοι πιστεύουν ότι ο πίνακας δεν είναι στην πραγματικότητα του Μενάνδρου, αλλά μάλλον του ιδιοκτήτη του σπιτιού ή ενός άλλου ατόμου, που διαβάζει έργα του Μενάνδρου.
Το σπίτι περιλάμβανε και άλλες τοιχογραφίες, συμπεριλαμβανομένης μίας που απεικονίζει το τέλος του Λαοκόωντα.
Κλασικό στιλ και ελληνισμός
μικρογραφία|Το γραφείο/προθάλαμος (tablinum) της οικίας με το αίθριο στο βάθος. Οι μεγάλοι κίονες στο περιστύλιο της Οικίας του Μενάνδρου είναι αντιπροσωπευτικές του δωρικού ρυθμού αρχιτεκτονικής, ενός κλάδου του κλασικού ρυθμού, ο οποίος προέρχεται επίσης από την Ελλάδα. Η έμφαση στον ελληνικό πολιτισμό, στην αρχιτεκτονική της Πομπηίας δεν προκαλεί έκπληξη, καθώς οι Έλληνες ναυτικοί είχαν χρησιμοποιήσει το λιμάνι ως εμπορικό κέντρο, πριν οι Οσκανοί ιδρύσουν την πόλη τον 6ο αιώνα π.Χ.
Γκράφιτι
Πολλά παραδείγματα ρωμαϊκών γκράφιτι μπορούν να παρατηρηθούν στους εξωτερικούς τοίχους του σπιτιού.
Εξωτερικοί σύνδεσμοι
40.74972°N, 14.49°W Κατηγορία:Ρωμαϊκά κτίρια και κατασκευές στην Ιταλία
Ρήγας Γκόλφης
Ο Ρήγας Γκόλφης (21 Ιανουαρίου 1886 - 1 Ιανουαρίου 1958) ήταν Έλληνας ποιητής, κριτικός και συνεργάτης του περιοδικού Ο Νουμάς και υπήρξε από τους πιο μαχητικούς δημοτικιστές της εποχής του χωρίς να μετατρέψει όμως ποτέ την ποίηση του σε πολιτική συνθηματολογία.
Βιογραφικό
Ο Δημήτρης Δημητριάδης, όπως ήταν το πραγματικό όνομα του Ρήγα Γκόλφη, γεννήθηκε το 1886 στο Μεσολόγγι ο δε πατέρας του καταγόταν από το Καρπενήσι. Ο Γκόλφης αφού σπούδασε νομικά στην Αθήνα έγινε συμβολαιογράφος όπως και ο πατέρας του. Το 1908 δημοσίευσε στον Νουμά το μονόπρακτο δράμα Ο Γήταυρος το οποίο είχε έντονο κοινωνικό χαρακτήρα και εντάσσεται στην κοινωνική θεατρική ηθογραφία. Ασχολήθηκε όμως κυρίως με την ποίηση και εξέδωσε τις παρακάτω ποιητικές συλλογές:
Στα ποιήματα του, που τα χαρακτηρίζει η εξομολογητική διάθεση και ευγένεια αισθημάτων, ο Γκόλφης χρησιμοποίησε διάφορα μέτρα και ρυθμούς. Εξέδωσε και ένα βιβλίο με διηγήματα με τίτλο Η επιφάνεια και το βάθος (1954).
Εκτός από την ποιητικό του έργο σημαντικά είναι και τα κριτικά κείμενά του που αν και χαρακτηρίζονται από απλότητα φανερώνουν τις κριτικές του ικανότητες και την γενικότερη πνευματική καλλιέργειά του. Από το κείμενα αυτά τύπωσε μόνο ορισμένα σε έναν τόμο με τίτλο Φαντασία και ποίηση (1935) ενώ τα υπόλοιπα είναι σκορπισμένα σε διάφορα έντυπα.
Επίσης μετέφρασε τον Ύμνο της Διεθνούς και το καταστατικό του σοσιαλιστικού κόμματος στη δημοτική. Το 1909 αφιέρωσε ένα ποίημά του στον σοσιαλιστή Φερέρο που δολοφονήθηκε στην Ισπανία.
Φρήντριχ Τίτγεν
Ο Φρήντριχ Τίτγεν (Friedrich Tietjen, 15 Οκτωβρίου 1832 – 21 Ιουνίου 1895) ήταν Γερμανός αστρονόμος.
Ο Τίτγεν γεννήθηκε στην πόλη Βέστερστέντε, κοντά στο Όλντενμπουργκ της Κάτω Σαξονίας. Ο πατέρας του είχε ένα μικρό αγρόκτημα και, καθώς μετά τον πρόωρο θάνατο του πρωτότοκου αδελφού του ο Φρήντριχ έμεινε ο μεγαλύτερος από τα άλλα 5 αδέλφια του και κληρονόμος της οικογενειακής γης, ο πατέρας του επέμεινε να γίνει αγρότης. Ο Φρήντριχ ωστόσο είχε κλίση στα μαθηματικά και μετά την εργασία του στον αγρό διάβαζε τη νύχτα όποια σχετικά βιβλία μπορούσε να δανειστεί. Ο πατέρας του τελικά πείσθηκε να τον απαλλάξει από μια ζωή αγρότη και κληροδότησε τη γη στον αμέσως επόμενο αδελφό, οπότε ο Φρήντριχ μπόρεσε να πάει γυμνάσιο στο Όλντενμπουργκ και στη συνέχεια φοίτησε στο Καρολίνειο Κολέγιο στο Μπράουνσβαϊγκ και στα πανεπιστήμια του Μπράουνσβαϊγκ και του Γκέτινγκεν, όπου εισάχθηκε στην προχωρημένη ηλικία των 27 ετών. Παρέμεινε στο Γκέτινγκεν επί ένα έτος και μετά πήγε στο Βερολίνο, όπου ξύπνησε μέσα του η αγάπη προς την αστρονομία. Το 1861 έκανε τις πρώτες του αστρονομικές παρατηρήσεις (αστεροειδών και κομητών), το 1862 διορίσθηκε από τον καθηγητή `Ενκε δεύτερος βοηθός στο Αστεροσκοπείο του Βερολίνου και το 1865 (όταν ο Φέρστερ διαδέχθηκε τον `Ενκε στη διεύθυνση του Αστεροσκοπείου) πρώτος βοηθός. Το 1868 στάλθηκε στην Ασία για να παρατηρήσει την ολική έκλειψη Ηλίου της 18ης Αυγούστου εκείνου του έτους.
Διετέλεσε διευθυντής του «Ινστιτούτου Αστρονομικών Υπολογισμών» (Astronomisches Rechen-Institut, ARI) στο Βερολίνο και αρχισυντάκτης του Berliner Jahrbuch από το 1874 μέχρι τον θάνατό του το 1895. Από την ανάληψη των νέων αυτών καθηκόντων και μετά έπαυσε ουσιαστικά τις αστρονομικές παρατηρήσεις και στράφηκε στη θεωρία και στους υπολογισμούς.
Ο Φρήντριχ Τίτγεν ανεκάλυψε έναν από τους εκατό πρώτους αστεροειδείς που ανακαλύφθηκαν, τον αστεροειδή 86 Σεμέλη, στις 4 Ιανουαρίου 1866, ενώ παρατηρούσε την προσφάτως ανακαλυφθείσα 85 Ιώ. Η Σεμέλη υπήρξε ο μοναδικός αστεροειδής που ανεκάλυψε ο Τίτγεν. Πραγματοποίησε επίσης πολλές φασματοσκοπικές παρατηρήσεις, στα πρώτα χρόνια της αστρονομικής φασματοσκοπίας: Το 1872 ανίχνευσε την εντονότερη γραμμή στο φάσμα του ζωδιακού φωτός σε όλες τις διευθύνσεις στην ουράνια σφαίρα και το 1873 ανίχνευσε τις ευρείες γραμμές των υδρογονανθράκων στο φάσμα του Κομήτη του `Ενκε με ένα φασματοσκόπιο σχεδιασμένο ειδικά για αυτό τον σκοπό.
Πηγές – εξωτερικοί σύνδεσμοι
Κατηγορία:Γερμανοί αστρονόμοι Κατηγορία:Αστρονόμοι του 19ου αιώνα
Ζιβέλμιος
Ο Ζιβέλμιος ήταν βασιλιάς των Οδρυσών και της Θράκης, 139 - 134 π.Χ.
Βίος
Ήταν γιος του Διήγυλι και βασίλεψε με μεγαλύτερη ωμότητα και σκληρότητα από τον πατέρα του. Αν κάποιος πολίτης έκρινε ότι έκανε παρανομία ή λάθος τιμωρούσε όλη την πόλη, για ασήμαντη αφορμή διαμέλιζε σταύρωνε ή έκαιγε πολίτες. Έσφαζε παιδιά μπροστά στους γονείς τους, μετά τα κομμάτιαζε και, αφού τα μαγείρευε, υποχρέωνε τους συγγενείς να τα φάνε. Τέλος οι Θράκες επαναστάτησαν, τον συνέλαβαν και τον σκότωσαν.
Πηγές
[...] [34-35,32] Ὅτι ὁ τοῦ Διηγύλιος υἱὸς Ζιβέλμιος, ἐζη λωκὼς τὰς τοῦ πατρὸς μιαιφονίας, μνησικακῶν δὲ ὑπὲρ τῶν εἰς Διήγυλιν τοῖς Θρᾳξὶ πραχθέντων, ἐπὶ τοσοῦτον προῆλθεν ὠμότητος καὶ παρανομίας ὥστε τοὺς προσκόψαντας πανοικίους τιμωρεῖσθαι. Ἐπὶ γὰρ ταῖς τυχούσαις αἰτίαις τοὺς μὲν διεμέλιζε, τοὺς δὲ ἀνεσταύρου, τοὺς δὲ καὶ ζῶντας ἐνεπύριζε. Γονέων δὲ ἐν ὄμμασι καὶ κόλποις ἐγκατέσφαζε τέκνα, καὶ κρεανομῶν τὰ σώματα παρετίθει τοῖς συγγενεστάτοις, ἀνανεούμενος τὰς παλαιὰς ἐκείνας Τηρέως ἢ Θυέστου θοινάς. Οἱ δὲ Θρᾶᾶκες συλλαβόντες τὸν Ζισέλμιον, τὸ μὲν καθ' ἓν αὐτὸν ἀντιδιατιθέναι σχεδὸν ἀδύνατον ὑπῆρχε· πῶς γὰρ ἐνδεχόμενον ἦν ἓν σῶμα τὴν εἰς ὅλον ἔθνος παρανομίαν γενομένην ἀναδέξασθαι; ὅμως δ' ἐκ τῶν ἐνδεχομένων ἐφιλοτιμήθησαν πᾶσαν ὕβριν καὶ τιμωρίαν προσαγαγεῖν τῷ σώματι [...] Διόδωρος Σικελιώτης
Κατηγορία:Βασιλείς των Οδρυσών
Δήμος Γουβών
Το παρόν λήμμα αφορά τον πρώην καποδιστριακό δήμο Γουβών.
Για τον σημερινό δήμο βλέπε: Δήμος Χερσονήσου.μικρογραφία|Δήμος Γουβών Ο πρώην Δήμος Γουβών ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Χερσονήσου. Βρισκόταν στα βόρεια του νομού Ηρακλείου και είχε σαν έδρα του την ομώνυμη κωμόπολη Γούβες. Πρόκειται για παραθαλάσσιο δήμο ο οποίος, σύμφωνα με την απογραφή του 2021, είχε συνολικά 7.796 κατοίκους και έκταση 94.963 στρέμματα.
Ανώπολη
Το χωριό Ανώπολη βρίσκεται σε υψόμετρο 205 μέτρων μόλις μερικά λεπτά από τη θάλασσα νότια του χωριού Κοκκίνη Χάνι. Μπαίνοντας στο χωριό ο επισκέπτης μπορεί να θαυμάσει την πλατεία του καθώς επίσης και την εκκλησία της Αγίας Τριάδας και το Ηρώο. Η πλατεία είναι φτιαγμένη από κυβόλιθους με εύκολη πρόσβαση μόλις στην αρχή του χωριού, απέναντι της είναι η εκκλησία της Αγίας Τριάδας με αξιόλογες αγιογραφίες και ιστορία που ξεκινά απ το 1969 οπότε και χτίσθηκε. Το Ηρώο είναι ένα πολεμικό μνημείο όπου αναγράφονται οι πεσόντες του χωριού κατά τη διάρκεια της γερμανικής εισβολής, είναι κατασκευασμένο από μάρμαρο και βρίσκεται στη μέση της πλατείας σαν φωτεινή υπενθύμιση για τους γνωστούς και αγνώστους που θυσιάστηκαν για την ελευθερία, τα αποκαλυπτήρια του έγιναν το 1981 και μέχρι και σήμερα στις εθνικές επετείους κατατίθενται στέφανα και τελείται μνημόσυνο προς τιμή τους. Ένα γραφικό χωριό όπου ακόμα διατηρείται το έθιμο της βεγγέρας, όπου ντόπιοι και επισκέπτες τα βράδια γευματίζουν και γλεντούν όλοι μαζί με παραδοσιακά εδέσματα και μουσική.
Βαθειανός Κάμπος
Ο Βαθειανός Κάμπος βρίσκεται 13 χλμ. από την πόλη του Ηρακλείου και συνορεύει με το χωριό Κοκκίνη Χάνι, η περιοχή του ξεκινά από την ενδοχώρα του Δήμου Χερσονήσου και φτάνει μέχρι και το παραλιακό του μέτωπο. Ο Βαθειανός Κάμπος φημίζεται για την εκκλησία των Αγίων Θεοδώρων καθώς επίσης και για τη γέφυρα Κοκκεβή. Η εκκλησία των Αγίων Θεοδώρων αναπαλαιώθηκε τον 20ο αιώνα και στο εσωτερικό του υπάρχουν αγιογραφίες του Αγίου Θεοδώρου, της Παναγίας της Βρεφοκρατούσας, του Παντοκράτορος και του Αγίου Ιωάννου του Προδρόμου. Η γέφυρα Κοκκεβή βρίσκεται σε υψόμετρο 11 μ. και από κάτω της περνά ο Βαθειανός Ποταμός, που ξεκινά από τον οικισμό του Βαθειανού Κάμπου σε υψόμετρο 190 μ. και καταλήγει στη θάλασσα. Οι παραδοσιακές ταβέρνες του χωριού αλλά και οι παραλίες του, το καθιστούν ένα ιδανικό προορισμό για επισκέπτες που αναζητούν χαλάρωση.
Γούβες
Το χωριό Γούβες ονομάζεται και κάτω Γούβες, είναι ένα παραθαλάσσιο χωριό με καθαρά τουριστικό προσανατολισμό, που απέχει 18 χλμ. από την πόλη του Ηρακλείου και μόλις 3 χλμ. από το χωριό Γούρνες. Η πρόσβαση στο χωριό είναι γρήγορη και εύκολη μέσω της παλαιάς εθνικής οδού Ηρακλείου- Λασιθίου με ένα κάθετο δρόμο που καταλήγει στο παραλιακό του μέτωπο. Εκεί ο επισκέπτης μπορεί να δει την Κεντρική Βρύση του χωριού, ένα πέτρινο αριστούργημα που προσφέρει άπλετο δροσερό νερό καθώς και ένα άνετο πάρκινγκ. Κατά μήκος του κεντρικού δρόμου του χωριού συναντάμε ξενοδοχειακές μονάδες όλων των ειδών, από 5άστερα ξενοδοχεία μέχρι μικρά διαμερίσματα που θα καλύψουν τις ανάγκες διαμονής κάθε επισκέπτη στο έπακρο. Συνεχίζοντας ένα φάσμα τοπικών τουριστικών επιχειρήσεων απλώνεται και προσανατολίζεται στους τομείς ειδών δώρων, κοσμημάτων καθώς και εστίασης. Η ακτογραμμή του χωριού βρέχεται από κρυστάλλινα νερά και τα διάφορα ταβερνάκια όπως και οι καφετέριες και νυχτερινά κλαμπ συμπληρώνουν μια πλήρη και γεμάτη δραστηριότητες περιοχή που θα ικανοποιήσει ακόμα και τους πιο απαιτητικούς επισκέπτες του χωριού.
Γούρνες
Το χωριό Γούρνες είναι παραθαλάσσιο και βρίσκεται μόλις 15 χλμ. ανατολικά του Ηρακλείου εντός του δήμου Χερσονήσου, όπου και φιλοξενείται και το Δημαρχείο του δήμου εντός της παλιάς Αμερικανικής βάσης. Ακόμα μέσα στη βάση βρίσκεται το Aquarium Κρήτης όπου ο επισκέπτης μπορεί να δει από κοντά την υποθαλάσσια χλωρίδα και πανίδα όχι μόνο της περιοχής αλλά γενικότερα της μεσογείου στις εγκαταστάσεις του ενιδρύου. Το Εκθεσιακό Κέντρο όπως και το σχολικό σύμπλεγμα νηπιαγωγείου, γυμνασίου και λυκείου της περιοχής φιλοξενούνται μέσα στη βάση επίσης. Το χωριό έχει εύκολη και γρήγορη πρόσβαση μέσω της παλαιάς εθνικής οδού Ηρακλείου- Λασιθίου και στο κεντρικό αυτό δρόμο βρίσκουμε την κεντρική εκκλησία του χωριού Ευαγγελιστρίας όπου εκτός από τις αξιοζήλευτες αγιογραφίες της στον προαύλιο χώρο φιλοξενεί το Ηρώο του χωριού ένα μαρμάρινο μνημείο όπου αναγράφονται όλοι όσοι θυσιάστηκαν κατά τη γερμανική εισβολή του 1940 για την απελευθέρωση του τόπου. Το χωριό έχει μαγευτικές παραλίες με κρυστάλλινα νερά καθώς επίσης και παραδοσιακά ταβερνάκια όπως και καφετέριες κατά μήκος της ακτογραμμής του που προσφέρουν μια πλήρη διαμονή καλύπτοντας όλες τις απαιτήσεις του επισκέπτη.
Ελιά
Το χωριό Ελιά βρίσκεται μόλις 12 χλμ. νοτιοανατολικά της πόλης του Ηρακλείου, εντός της ενδοχώρας του Δήμου Χερσονήσου, και απέχει μόλις 4,5 χλμ. από το παραθαλάσσιο χωριό Κοκκίνη Χάνι. Το χωριό εντοπίζεται πάνω σε ένα μικρό λόφο, σε υψόμετρο 230 μ. προσφέροντας στους επισκέπτες του μια μαγευτική και μοναδική θέα. Ο τοπικός πληθυσμός ασχολείται κυρίως με την αγροτική παραγωγή σε λάδι, κρασί, σταφίδα αλλά και ζωική παραγωγή επίσης. Ένα από τα σημαντικά σημεία ενδιαφέροντος για τον επισκέπτη είναι το Σπήλαιο Ειλειθυίας, όπου ο μύθος αναφέρει ότι εκεί η θεά Ήρα γέννησε την Ειλειθυία, τη θεά της γέννησης. Η κεντρική πλατεία του χωριού είναι στρωμένη με κυβόλιθους και βρίσκεται στην είσοδο του, εκεί είναι που κατά τους καλοκαιρινούς μήνες φιλοξενούνται διάφορες εκδηλώσεις με γλέντι, φαγητό και χορό.
Καλό Χωριό
Το Καλό Χωριό βρίσκεται μόλις 7 χλμ. νότια του χωριού Γούβες και 25 χλμ. νοτιοανατολικά της πόλης του Ηρακλείου, στην ενδοχώρα του Δήμου Χερσονήσου. Η πανοραμική του θέα σε συνδυασμό με την άγρια ομορφιά του τοπίου το καθιστούν μοναδικό. Η γραφική πλατεία του, τα καφενεδάκια του, καθώς και οι παλιές και αξιοζήλευτες εκκλησιές του ολοκληρώνουν την εικόνα ενός καθαρά παραδοσιακού Κρητικού χωριού. Οι φιλόξενοι κάτοικοι του χωριού ασχολούνται κυρίως με την ελαιοπαραγωγή, παράγοντας ελαιόλαδο εξαιρετικής ποιότητας. Την καλοκαιρινή περίοδο οι επισκέπτες μπορούν να περιηγηθούν στο χωριό όπως επίσης και να επισκεφτούν την εκκλησία Μεταμόρφωσης Σωτήρος όπου και θα δουν υπέροχες αγιογραφίες στο εσωτερικό του ναού, που χρονολογείται στις αρχές του 19ου αιώνα.
Καρτερός
Το χωριό Καρτερός είναι παραθαλάσσιο και απέχει μόλις 8 χλμ. ανατολικά από την πόλη του Ηρακλείου και αποτελεί το φυσικό όριο του Δήμου Χερσονήσου. Ένα υπέροχο φαράγγι, γνωστό και ως φαράγγι του Καρτερού ή Αστακιανό φαράγγι, που απλώνεται στην έκταση του, επίσης μια ακτογραμμή γεμάτη με κρυστάλλινες παραλίες και τέλος το χαρακτηριστικό εκκλησάκι των Αγίων Ιωάννη και Νικολάου που είναι κυριολεκτικά κτισμένο στα σπλάχνα ενός τεράστιου βράχου. Οι παραλίες του χωριού προσφέρονται για κολύμπι και ηλιοθεραπεία που σε συνδυασμό με τα τοπικά ταβερνάκια και καφετέριες αποτελούν ένα ιδανικό καλοκαιρινό προορισμό. Τέλος η άγρια ομορφιά του φαραγγιού θα ικανοποιήσει ακόμα και τους πιο απαιτητικούς λάτρεις της φύσης.
Κοκκίνη Χάνι
Το χωριό Κοκκίνη Χάνι είναι παραθαλάσσιο και βρίσκεται μόλις 14 χλμ. από την πόλη του Ηρακλείου. Σε ελάχιστη απόσταση βρίσκεται το Μινωικό Παλάτι του Νίρου. Στον κεντρικό δρόμο που διαπερνά το χωριό θα συναντήσουμε τοπικά και όχι μόνο σούπερ μάρκετ καθώς επίσης και καφετέριες, κέντρα συνεστιάσεως, ξενοδοχεία αλλά και νυχτερινά κέντρα διασκέδασης και τέλος τοπικούς φούρνους και ζαχαροπλαστεία. Λόγω της ραγδαίας αύξησης του πληθυσμού του χωριού αναδύθηκε η ανάγκη ανέγερσης ενός καινούργιου ναού ο οποίος και είναι υπό κατασκευή σήμερα. Ο ιερός ναός του Άξιον Εστί αποτελείται από σταυροειδή εγγεγραμμένο με τρούλο με δυο παρεκκλήσια και τρίκογχο ιερό καθώς επίσης φιλοξενεί και το Πολιτιστικό και Πνευματικό Κέντρο της περιοχής. Κατά μήκος της ακτογραμμής του ο επισκέπτης συναντά καφετέριες ξενοδοχεία και ταβέρνες που σε συνδυασμό με τη μαγευτική θέα της νήσου Ντία συνθέτουν ένα ιδανικό προορισμό. Η παραδοσιακή κουζίνα καθώς και η χαρακτηριστική φιλοξενία σε συνδυασμό με τη νυχτερινή ζωή της περιοχής θα καλύψει τις απαιτήσεις κάθε επισκέπτη με ένα φάσμα από παραθαλάσσια και μη, κλαμπ και κέντρα συνεστιάσεως.
Κόξαρη
Το χωριό Κόξαρη βρίσκεται 23 χλμ. νοτιοανατολικά της πόλης του Ηρακλείου και μόλις 5 χλμ. από το χωριό Γούβες, στην ενδοχώρα του Δήμου Χερσονήσου και σε υψόμετρο 180 μ. είναι κτισμένο στην κοιλάδα του ποταμού Καρκανιά και φημίζεται για το εξαιρετικής ποιότητας ελαιόλαδο που παράγει καθώς επίσης και τη μοναδική παραδοσιακή τεχνική αρτοποιίας που ακόμη και σήμερα διασώζεται από τις γυναίκες του χωριού. Κατά τους καλοκαιρινούς μήνες μια σειρά εκδηλώσεων και εορτασμών λαμβάνουν χώρα στο χωριό αλλά αυτή που ξεχωρίζει είναι, η γιορτή του Αγίου Κηρύκου και Ιουλίττας στις 15 του Ιούλη κάθε χρόνο. Εκεί επισκέπτες και ντόπιοι γιορτάζουν με την εκκλησιαστική τελετή και στη συνέχεια ακολουθεί μια επίδειξη την παραδοσιακής τεχνικής αρτοποιίας από τις γυναίκες του χωριού. Συνεχίζοντας προσφέρουν τα διάφορα ψωμιά και γλυκά τους στους παρευρισκομένους και στο γλέντι που κλείνει τη βραδιά, με παραδοσιακά πιάτα, ποτό, μουσική και χορό μια εμπειρία που θα μένει αξέχαστη σε όλους όσους είχαν την τύχη να βρίσκονται εκεί, ντόπιους και επισκέπτες.
Πάνω Γούβες
Το χωριό πάνω Γούβες βρίσκεται στη νότια πλευρά του χωριού κάτω Γούβες στη βόρεια πλευρά του όρους Έδερη, μόλις 18 χλμ. από την πόλη του Ηρακλείου και δίπλα στο χωριό Γούρνες. Η προσιτή και γρήγορη πρόσβαση του γίνεται μέσω μιας αντίστοιχα κάθετης οδού που διαπερνά το χωριό σε όλο του το μήκος. Το χωριό χαρακτηρίζεται για την ήρεμη και γραφική του ατμόσφαιρα που σε συνδυασμό με τα παραδοσιακά καφενεδάκια, τις εκκλησιές του και το ηρωικό του μνημείο καθώς και την τοπική φιλοξενία, συνθέτουν ένα όμορφο προορισμό. Οι εκκλησίες του Αγίου Ιωάννου και Αγίου Γεωργίου χρονολογούνται στον 18ο αιώνα και κοσμούνται αντίστοιχα με αξιοζήλευτες και σημαντικές αγιογραφίες, βρίσκονται εντός του χωριού και λειτουργούν ακόμα και σήμερα. Η κεντρική πλατεία με τους μεγαλοπρεπείς ευκαλύπτους και μυρτιές της φιλοξενεί παραδοσιακά καφενεδάκια καθώς και το παλιό Δημαρχείο που χρησιμοποιείται σήμερα σαν χώρος συσκέψεων για την τοπική κοινότητα. Τέλος το ηρωικό μνημείο Ηρώο στέκει σαν λαμπερή υπενθύμιση της ιστορίας του χωριού και της προσφοράς του στον απελευθερωτικό αγώνα κατά της γερμανικής κατοχής του 1940. Στο μνημείο αναγράφονται τα ονόματα των πολεμιστών που έχασαν τη ζωή τους σκαλισμένα πάνω σε μάρμαρο από το οποίο και είναι φτιαγμένο.
Σκοτεινό
Το χωριό Σκοτεινό βρίσκεται μόλις μερικά λεπτά νότια του χωριού Γούβες. Ένα μικρό χωριό στην ενδοχώρα του Δήμου Χερσονήσου με μεγάλη παράδοση. Ένα από τα αξιοθαύμαστα σημεία του χωριού είναι το σπήλαιο της Αγίας Παρασκευής, το οποίο και βρίσκεται κοντά στον οικισμό του και σε υψόμετρο μόλις 220 μ. Έχει συνολικό μήκος περίπου 126 μ. και η διάμετρος των αιθουσών του κυμαίνεται από 8 έως 50 μέτρα. Επίσης εκεί δεσπόζει και ένα μικρό υπαίθριο θέατρο, βρύσες και σημεία απείρου κάλλους που μπορούν να μαγέψουν τον επισκέπτη στην περιήγησή του εκεί. Είναι ένα μικρό υπαίθριο θέατρο με υπέροχη θέα, αμφιθεατρικά σκαλιά- πεζούλια που χρησιμοποιούνται για καθίσματα, και ένα μικρό φουαγιέ, όπου πραγματοποιούνται διάφορες εκδηλώσεις τους καλοκαιρινούς μήνες.
Χαρασό
Το χωριό Χαρασό βρίσκεται νοτιοανατολικά της πόλης του Ηρακλείου μόλις 27 χλμ. από τον κεντρικό αερολιμένα και σε υψόμετρο 388 μ., στην ενδοχώρα του Δήμου Χερσονήσου σε απόσταση μόλις 10 χλμ. νότια του χωριού Γούβες. Οι κάτοικοι του κυρίως δραστηριοποιούνται στον αγροτικό τομέα, παράγοντας υψηλής ποιότητας ελαιόλαδο, κρασί αλλά και σταφύλια και σταφίδα. Ο ιερός ναός του Αγίου Ευσταθίου ξεχωρίζει για τις εξαιρετικές του αγιογραφίες που κοσμούν το εσωτερικό του καθώς και για την τράπεζα που φιλοξενεί το Άγιο λείψανο του Αγίου Ευσταθίου, και βρίσκεται στην είσοδο του χωριού παρέχοντας εύκολη πρόσβαση στους επισκέπτες. Το εφτάζυμο ψωμί του χωριού καθώς και το καπρικό του φημίζονται για τη νοστιμιά τους, καθώς και για τον παραδοσιακό πατροπαράδοτο τρόπο που οι γυναίκες του χωριού τα παράγουν. Ένα γραφικό χωριό που προσφέρει απλόχερα μια μαγευτική θέα, ηρεμία καθώς και μοναδικές γευστικές απολαύσεις για όποιον είναι πρόθυμος να το επισκεφτεί.
Αρχαιολογικός Χώρος Αμνισού
Αυτές οι Μινωικές εγκαταστάσεις βρίσκονται στο ενδιάμεσο του χωριού Κοκκίνη Χάνι και του χωριού Καρτερός στη δυτική μεριά του λόφου Παλαιόχωρα. Δίπλα στη θάλασσα βρέθηκε ένα Μινωικό λιμάνι, κτήρια και ένα εξωτερικό αρχαϊκό ιερό όπου και λατρευόταν ο θεός Δίας. Στην ανατολική πλευρά του λόφου Παλαιόχωρα, μια Μινωική έπαυλη βρίσκεται και χρονολογείται το 1600 π.Χ. με τοιχογραφίες που απεικονίζουν ανθισμένα κρίνα. Ένας απ τους μεγαλύτερους ναούς της αρχαίας Κρήτης απλώνεται στη μορφή ερειπίων στη δυτική μεριά, όπου βρισκόταν και το ιερό του θεού Δια Θανατά.
Μινωικό Παλάτι του Νίρου
Το Μινωικό Παλάτι του Νίρου βρίσκεται μερικά λεπτά μακριά από το χωριό Κοκκίνη Χάνι στη Δημοτική Ενότητα Γουβών. Είναι γνωστό για τη σχεδόν τετράγωνη διώροφη βίλα η οποία έχει καλύψει 1000 τετραγωνικά μ όπως επίσης και από 40 δωμάτια, κτισμένη δίπλα στη θάλασσα. Ένας μεγάλος αριθμός τελετουργικών αγγείων έχουν ανακαλυφθεί και εικάζεται ότι ήταν κέντρο κατασκευής αναθηματικών αντικειμένων για εξαγωγή και πιθανών να φιλοξενούσε ένα μεγάλο αρχαίο θρησκευτικό ηγέτη. Χτίστηκε κατά τη διάρκεια του 16ου αιώνα π.Χ..
Μοναστήρι της Κεράς Ελεούσας
Ένα από τα πιο σημαντικά μοναστήρια στη Δημοτική Ενότητα Γουβών, το οποίο βρίσκεται δίπλα στο χωριό Βορίτσι μόλις μερικά λεπτά μακριά από το χωριό Γούβες. Ένα μοναστήρι σε στιλ οχυρού με σημαντική αρχαιολογική αξία των υπαρχόντων ερειπίων. Οι επισκέπτες μπορούν να θαυμάσουν την εκκλησία, τα κελιά των μοναχών και την όμορφη αυλή του μοναστηριού όπως επίσης και τη θερμή φιλοξενία σε κάθε επίσκεψη.
Μοναστήρι του Αγίου Ιωάννου του Θεολόγου
Το μοναστήρι του Αγίου Ιωάννου του Θεολόγου βρίσκεται στο χωριό Ανώπολη στη Δημοτική Ενότητα Γουβών, μόλις 5 χλμ. από το χωριό Κοκκίνη Χάνι. Παρόλο που πέρασε από τη βαρβαρότητα των Τούρκων κατά την Τουρκική κατοχή στην Κρήτη, διασώζεται και λειτουργεί όχι απλά σαν υπενθύμιση των γεγονότων αλλά και ως φάρος της Ορθοδοξίας στην περιοχή. Είναι ένα πανέμορφο ιστορικό και θρησκευτικό μνημείο και τριγύρω του απλώνεται μια κοιλάδα σε υψόμετρο 170 μ, νοτιοανατολικά της Ανωπόλεως. Οι μοναχοί καθώς και οι ντόπιοι υποδέχονται τους επισκέπτες με τη χαρακτηριστική φιλοξενία του Κρητικού λαού.
Νήσος Ντία
Η Νήσος Ντία βρίσκεται 6 μίλια βορειοανατολικά της πόλης του Ηρακλείου. Πρόκειται για ένα παρθένο νησί που φιλοξενεί θαλασσοπούλια και διάφορα είδη συνδεόμενα με τις παραθαλάσσιες πλαγιές της. Είναι μια από τις προστατευόμενες περιοχές NATURA, λόγω του ειδικότερου βιοτόπου της και ενδημικών φυτών της. Σύμφωνα με το μύθο η Ντία ήταν ένα κολοσσιαίο θαλάσσιο πλάσμα το οποίο πλησίασε κοντά στην Κρήτη και την τελευταία στιγμή ο Δίας το μετέτρεψε σε πέτρα με ένα ισχυρό κεραυνό, δημιουργώντας έτσι το νησί.
Σπήλαιο Ειλειθίας
Το σπήλαιο της Ειλειθίας βρίσκεται 7 χλμ ανατολικά της πόλης του Ηρακλείου και ένα χλμ νοτιοανατολικά της Αμνισού. Σύμφωνα με την Ελληνική Μυθολογία, αυτό ήταν το σπήλαιο όπου η θεά Ήρα γέννησε την Ειλειθία, τη θεά της γέννησης. Στο εσωτερικό του υπάρχει, ένα ορθογώνιο δωμάτιο με μια μεγάλη σκαλιστή πέτρα λατρείας η οποία περικυκλώνεται από δυο κυλινδρικούς σταλαγμίτες που συμπληρώνουν την πλήρη εικόνα στο πως οι αρχαίοι Έλληνες λάτρευαν τη θεά Ειλειθία.
Σπήλαιο Σκοτεινού
Το σπήλαιο του Σκοτεινού βρίσκεται σε ένα μικρό χωριό με το όνομα Σκοτεινό, στη Δημοτική Ενότητα Γουβών. Η είσοδος του βρίσκεται σε υψόμετρο 225 μ, το σπήλαιο έχει 10 μ ύψος και 27 μ πλάτος. Είναι χωρισμένο σε τρία κομμάτια, την είσοδο, το μεγάλο ναό και το βωμό, ο οποίος χρησιμοποιούνταν για τη λατρεία της θεάς Άρτεμης κατά τα αρχαία χρόνια και αργότερα σαν θρησκευτικό κέντρο για τους Χριστιανούς. Στην είσοδο υπάρχει η εκκλησία της Αγίας Παρασκευής με αξιοζήλευτες αγιογραφίες στο εσωτερικό του. Μέσα στο σπήλαιο το μεγαλοπρεπή σκηνικό συμπληρώνουν οι σταλακτίτες και σταλαγμίτες που μπορούν να θαυμάσουν οι επισκέπτες.
Φαράγγι Καρτερού
Το φαράγγι του Καρτερού είναι γνωστό και ως Αστρακιανό Φαράγγι, βρίσκεται στη Δημοτική Ενότητα Γουβών και μπορεί ο επισκέπτης να έχει πρόσβαση από το χωριό Καρτερός από το νοτιοανατολικό μέρος του. Είναι ένας προορισμός πλούσιος σε φυσικό κάλος γεμάτος από χλωρίδα που υπάρχει αποκλειστικά στην Κρήτη. Επίσης είναι ένα ιδανικό μονοπάτι πεζοπορίας γεμάτο με πηγές και μικρούς καταρράκτες. Θα ικανοποιήσει ακόμα και τον πιο απαιτητικό επισκέπτη του, προσφέροντας στο τέλος της διαδρομής μια λιτή κατασκευή για ξεκούραση.
CretAquarium- Θαλασσόκοσμος
Το Aquarium Κρήτης, κτιριακό σύμπλεγμα εδρεύει μέσα στα όρια της πρώην Αμερικανικής Βάσης στις Γούρνες, ένα χωριό στη Δημοτική Ενότητα Γουβών. Προσφέρει στους επισκέπτες μια μαγική και αξιόλογη εξερεύνηση στη Μεσογειακή υποθαλάσσια ζωή. Ένα μεγάλο αριθμό θαλασσίων ειδών και οργανισμών, ζώα και σπάνια φυτά εκτίθενται σε 60 δεξαμενές σε σύνολο 1.700.000 λίτρων θαλάσσιου νερού, ένα σπίτι 2000 θαλάσσιων ζώων και 200 διαφορετικά είδη.
Κοινωνικά Μέσα
Οι Λογαριασμοί μας στα Κοινωνικά Μέσα:
Facebook: https://www.facebook.com/MunicipalityHersonissos for locals
FaceBook: https://www.facebook.com/hersonissosgreece for Hersonissos
FaceBook: https://www.facebook.com/maliacretegr for Malia
Virtual Tour: https://www.360cities.net/profile/hersonissos
Instagram: https://www.instagram.com/myhersonissos/
Twitter: https://twitter.com/#!/myhersonissos
FourSquare: https://foursquare.com/myhersonissos/
Flickr - http://www.flickr.com/photos/70934829@N02/
SlideShare: http://www.slideshare.net/myhersonissos
Pinterest - http://pinterest.com/hersonissos/
Youtube - http://www.youtube.com/myhersonissos
Google +: https://plus.google.com/112062865072762975025/
Ο δήμος περιελάμβανε 8 δημοτικά διαμερίσματα:
Εξωτερικοί σύνδεσμοι
Γουβ
Κυριακοσέλλια Χανίων
Τα Κυριακοσέλλια ή Κυριακοσέλια είναι οικισμός της κοινότητας Ραμνής του δήμου Αποκορώνου στην περιφερειακή ενότητα Χανίων της Κρήτης. Σύμφωνα με την απογραφή του 2011 έχουν 32 κατοίκους. Απέχουν 31 χιλιόμετρα από τα Χανιά και είναι κτισμένα σε υψόμετρο 360 μέτρα
Λεύκιος Κορνήλιος Κίννας
Ο Λεύκιος Κορνήλιος Κίννας (?? - 84 π.Χ.) ήταν Ρωμαίος στρατιωτικός και πολιτικός, ο οποίος είχε εκλεγεί τέσσερις φορές ύπατος κατά τη διάρκεια της δημοκρατικής περιόδου, από το 87 έως το 84 π.Χ.
Κυριακοσέλλια Χανίων
Ιστορικά στοιχεία
Ο Τσουγκαράκης αναφέρει ότι το χωριό κτίστηκε κατά τη β΄βυζαντινή περίοδο, μαζί με το κάστρο στο λόφο προς βορρά, και το ναό του Αγίου Νικολάου. Ο Στέργιος Σπανάκης αναφέρει ότι το κάστρο κατέλαβαν κατά την επανάσταση των δύο Συβρίτων οι Σκορδίληδες και οι Μελισσηνοί, μέχρι το 1236, οπότε και πέρασε με συνθήκη στους Βενετούς.
Λεύκιος Κορνήλιος Κίννας
Βιογραφικά στοιχεία
Ο Κίννας ήταν υποστηρικτής του Γάιου Μάριου κατά τη διαμάχη του με το Λεύκιο Κορνήλιο Σύλλα. Αφού υπηρέτησε στον πόλεμο κατά των Μάρσων ως λεγάτος, εκλέχτηκε ύπατος το 87 π.Χ. Μετά την αναχώρηση του Σύλλα στην Ελλάδα, ο Κίννας πρότεινε την απόδοση πολιτικών δικαιωμάτων στους Ιταλούς συμμάχους, ένα φλέγον ζήτημα της ρωμαϊκής πολιτικής σκηνής για πολλά χρόνια. Ωστόσο, η πρόταση συνάντησε βίαιη αντίσταση και, ως αποτέλεσμα, ο Κίννας διέφυγε από τη Ρώμη.
Κυριακοσέλλια Χανίων
Ιστορικά στοιχεία
Ο Στέργιος Σπανάκης αναφέρει ότι το όνομα του χωριού ότι μπορεί να σχετίζεται με τη λέξη σελί, η οποία στην Κρήτη αναφέρεται στον αυχένα ανάμεσα σε δύο βουνά. Ο Ρόμπερτ Πάσλεϊ αναφέρει ότι το όνομα προέρχεται από τη φράση Άη Κυρικού σάλια. Το χωριό αν και αναφέρεται ως τοπωνύμιο από τον Φραντσέσκο Μπαζιλικάτα στον κώδικα με τον κατάλογο των χωριών το 1629, ως Cyriacosell, δεν αναφέρεται στην απογραφή του 1630. Το χωριό αναφέρεται επίσης στο χρονικό του Αντόνιο Τριβάν. Στην αιγυπτιακή απογραφή του 1834 αναφέρεται ως Kyriacusalia με αμιγώς χριστιανικό πληθυσμό, 6 οικογένειες.
Λεύκιος Κορνήλιος Κίννας
Βιογραφικά στοιχεία
Σπάζοντας τον όρκο, που είχε κάνει δημοσίως στο Σύλλα, πως δεν θα υποκινούσε επανάσταση εναντίον του, ο Κίννας συμμάχησε με το Μάριο, συγκέντρωσε στρατό και κατέλαβε την πόλη. Ως αποτέλεσμα ξέσπασε σφαγή των συμμάχων του Σύλλα, αν και στον Κίννα αποδίδεται η διακοπή των βιαοπραγιών, με τη δύναμη που κατείχε. Λίγο μετά τα γεγονότα αυτά και έχοντας βρει κάποια δικαίωση, ο Μάριος πέθανε. Το 85 π.Χ. επρόκειτο να εκλεγεί έτερος ύπατος ο Λεύκιος Βαλέριος Φλάκκος, αλλά δολοφονήθηκε από τον Γάιο Φλάβιο Φιμβρία. Ο Γναίος Παπίριος Κάρβων πήρε τη θέση του Φλάκκου. Το 84 π.Χ., ο Κίννας, κατά τη διάρκεια της τέταρτης θητείας του ως ύπατος, αναγκάστηκε να εκστρατεύσει κατά του Σύλλα. Ωστόσο, καθώς επιβίβαζε τα στρατεύματά του στη Λιβουρνία, στο Ιλλυρικό, έχασε τη ζωή του από στασιαστές λεγεωναρίους.
Κυριακοσέλλια Χανίων
Ιστορικά στοιχεία
Το 1881 ανήκε στον δήμο Φρε και σύμφωνα με την απογραφή είχε αμιγώς χριστιανικό πληθυσμό, με 60 κατοίκους. Στην απογραφή του 1900 είχε 59 κατοίκους και ανήκε στον ίδιο δήμο. Το 1920 ανήκε στον αγροτικό δήμο Ράμνης. Τα Κυριακοσέλια το 1925 προσαρτήθηκαν στην κοινότητα Ράμνης μέχρι την Καποδιστριακή διοικητική διαίρεση το 1997, όταν προσαρτήθηκαν στον δήμο Αρμένων.
Λεύκιος Κορνήλιος Κίννας
Βιογραφικά στοιχεία
Η μικρότερη από τις κόρες του, η Κορνηλία Κίννα, παντρεύτηκε τον Ιούλιο Καίσαρα και απεβίωσε πολύ νέα, λίγο μετά τη γέννηση του μοναδικού νόμιμου τέκνου του, της Ιουλίας. Η τελευταία παντρεύτηκε τον Πομπήιο το Μέγα. Ο γιος του Κίννα, που μοιραζόταν το ίδιο όνομα με εκείνον, εκλέχτηκε κάποια στιγμή στη ζωή του πραίτορας. Τάχθηκε με το πλευρό των δολοφόνων του Καίσαρα και εξύμνησε δημοσίως την πράξη τους.
Κυριακοσέλλια Χανίων
Ιστορικά στοιχεία
Κατά τη διάρκεια της γερμανικής κατοχής, οι κάτοικοι του χωριού φρόντιζαν να κρύβουν στην περιοχή Αυστραλούς τραυματίες.
Σημεία ενδιαφέροντος
thumb|250px|Ο βυζαντινός ναός του Αγίου Νικολάου O ναός του Αγίου Νικολάου κοντά στο χωριό χρονολογείται από τη βυζαντινή εποχή. Κτίστηκε αρχικά τον 11ο αιώνα μ.Χ., ως μονόχωρος καμαρόσκεπος. Τον 13ο αιώνα η μορφή του άλλαξε σε σταυροειδή εγγεγραμμένο με τρούλο. Τον 20ό αιώνα προστέθηκε ο νάρθηκας στο δυτικό άκρο. Ο ναός ήταν τοιχογραφημένος στο εσωτερικό και σώζονται ακόμα κάποιες από τις τοιχογραφίες του. Χρονολογούνται από τον 13ο αιώνα.
Παραπομπές
, Κατηγορία:Χωριά του νομού Χανίων Κατηγορία:Δήμος Αποκορώνου
Φίλιππος Δραγούμης
Βιογραφία
Γεννήθηκε στην Αθήνα και ήταν γιος του Στέφανου Δραγούμη και αδελφός του Ίωνα Δραγούμη. Σπούδασε νομικά στο πανεπιστήμιο των Αθηνών, του οποίου έγινε και διδάκτορας. Έλαβε μέρος στους βαλκανικούς πολέμους και έπειτα, το 1914, εισήλθε στο διπλωματικό σώμα. Υπηρέτησε ως υποπρόξενος στο γενικό προξενείο της Αλεξάνδρειας και στη συνέχεια το 1917 απολύθηκε από την υπηρεσία για πολιτικούς λόγους.
Με εντολή του Φίλιππου Δραγούμη στις 30 Ιουνίου 1933 παύθηκε ο δημοκρατικά εκλεγμένος δήμαρχος Θεσσαλονίκης Χαρίσιος Βαμβακάς. Στις εκλογές του 1935 εκλέχθηκε ως ανεξάρτητος.
Με την έναρξη της κατοχής εγκατέλειψε την Ελλάδα και κατέφυγε στο Κάιρο, όπου βρισκόταν η κυβέρνηση. Σε αυτή διετέλεσε υφυπουργός Εξωτερικών, θέση την οποία ανέλαβε και πάλι το 1946 στην Κυβέρνηση Κωνσταντίνου Τσαλδάρη Απριλίου 1946. Στην επόμενη Κυβέρνηση Τσαλδάρη του Οκτωβρίου 1946 χρημάτισε υπουργός Στρατιωτικών. Στην υπηρεσιακή κυβέρνηση Κιουσόπουλου χρημάτισε υπουργός Εξωτερικών ενώ σε αυτή του Πιπινέλη υπουργός Εθνικής Αμύνης. Εκλέχθηκε ξανά βουλευτής το 1946 με το Λαϊκό Κόμμα. Το 1946 στάλθηκε στο Παρίσι ως μέλος της ελληνικής αντιπροσωπείας του συνεδρίου ειρήνης.
Ήταν επίσης ισόβιο μέλος στην Πάγκειο επιτροπή και πρόεδρος της Γλωσσικής Εταιρείας, θέση την οποία διατήρησε για πενήντα χρόνια. Ήταν επίσης πρόεδρος της Ελληνικής Γεωγραφικής Εταιρείας και της Ελληνικής Λαογραφικής Εταιρείας. Μερικά από τα έργα που είχε συγγράψει ήταν: Τα εθνικά δίκαια στην διάσκεψη της ειρήνης (1948), Επί του Κυπριακού ζητήματος (1956) κ.ά.
Απεβίωσε στην Αθήνα την ημέρα των γενεθλίων του και κηδεύτηκε στο Α΄ Νεκροταφείο. Ήταν παντρεμένος με την Ελένη Βαλαωρίτου, κόρη του Ιωάννη Βαλαωρίτη, και είχε δυο παιδιά, τον Μάρκο και τη Ζωή.
Εξωτερικοί σύνδεσμοι
Κατηγορία:Βουλευτές Αθηνών Κατηγορία:Έλληνες νομικοί Κατηγορία:Έλληνες υπουργοί Εθνικής Άμυνας Κατηγορία:Έλληνες υπουργοί Εσωτερικών Κατηγορία:Έλληνες υπουργοί Εξωτερικών Κατηγορία:Έλληνες υφυπουργοί Εξωτερικών Κατηγορία:Έλληνες υπουργοί Γενικοί Διοικητές Μακεδονίας Φιλιππος Κατηγορία:Βουλευτές Φλώρινας Κατηγορία:Βουλευτές εκλεγμένοι με το Λαϊκό Κόμμα Κατηγορία:Έλληνες υπουργοί Γενικοί Διοικητές Θεσσαλονίκης
Χρυσές Σφαίρες του 2007
Η 65η απονομή των Χρυσών Σφαιρών, προς τιμήν ανθρώπων και ταινιών που ξεχώρισαν στον κινηματογράφο και την τηλεόραση κατά το έτος 2007, επρόκειτο να παρουσιαστεί από την Ένωση Ξένων Ανταποκριτών του Χόλιγουντ στις 13 Ιανουαρίου 2008. Ωστόσο, εξαιτίας της συνεχιζόμενης απεργίας του Σωματείου των Σεναριογράφων (WGA), η παραδοσιακή τελετή δεν πραγματοποιήθηκε ποτέ. Οι νικητές ανακοινώθηκαν κατά τη διάρκεια ολιγόλεπτης συνέντευξης τύπου την προκαθορισμένη ημέρα.
Η Ένωση αρχικά προσπάθησε να έρθει σε κάποια συμφωνία με το Σωματείο ώστε να επιτρέψει στα μέλη του να προετοιμάσουν κείμενα για την εκδήλωση. Όταν οι διαπραγματεύσεις ναυάγησαν, οι σεναριογράφοι απείλησαν με πικετοφορία έξω από το χώρο της εκδήλωσης. Ακολούθως, οι διασημότητες που είχαν λάβει πρόσκληση, και τα υπόλοιπα μέλη του Σωματείου των Ηθοποιών (SAG), που έχουν διακηρύξει την υποστήριξή τους για την απεργία, υποσχέθηκαν να μποϋκοτάρουν τα βραβεία και να μην διασχίσουν τις γραμμές των διαμαρτυρόμενων.
Η συνέντευξη τύπου πραγματοποιήθηκε στο Ξενοδοχείο Beverly Hilton, και ο υπόλοιπος τηλεοπτικός χρόνος καλύφθηκε από το δίκτυο NBC με βίντεο και αφιερώματα. Οι νικητές ανακοινώθηκαν δια στόματος δημοσιογράφων των εκπομπών "The Insider," CNN's "Showbiz Tonight," E!, "Extra," "Inside Edition" και "Entertainment Tonight", ενώ ο πρόεδρος του HFPA Τζορτζ Καμάρα παρουσίασε το τελευταίο βραβείο της βραδιάς.
Υποψηφιότητες και νικητές
Οι υποψηφιότητες για αυτή τη χρονιά ανακοινώθηκαν στις 13 Δεκεμβρίου 2007. Ακολουθούν αναλυτικά παρακάτω. Με έντονη γραμματοσειρά δηλώνονται οι νικητές.
Τηλεόραση
Το βραβείο συνολικής προσφοράς, Σέσιλ Ντε Μιλ που θα δινόταν στον Στίβεν Σπίλμπεργκ θα δοθεί την επόμενη χρονιά.
Εξωτερικοί Σύνδεσμοι
Κατηγορία:Κινηματογραφικά γεγονότα του 2007 Κατηγορία:Τηλεοπτικά γεγονότα του 2007 Κατηγορία:Τελετές απονομής βραβείων Χρυσές Σφαίρες
Έγκλημα πολέμου
Το έγκλημα πολέμου προκαλεί ατομική ποινική ευθύνη για ενέργειες των μαχητών, όπως σκόπιμη δολοφονία αμάχων ή σκόπιμη δολοφονία αιχμαλώτων πολέμου, βασανιστήρια, σύλληψη ομήρων, άσκοπη καταστροφή αστικής περιουσίας, απάτη με δόλο, σεξουαλική βία εν καιρώ πολέμου, λεηλασίες, στράτευση παιδιών, διάπραξη γενοκτονίας ή εθνοκάθαρσης, μη εκδήλωση οίκτου παρά την παράδοση, και παραβίαση των νομικών διακρίσεων της αναλογικότητας και της στρατιωτικής αναγκαιότητας. Οι χαρακτηριζόμενοι ως εγκληματίες πολέμου προσάγονται στο Διεθνές Ποινικό Δικαστήριο, το οποίο και καθίσταται αρμόδιο για την εκδίκασή τους.
Η επίσημη έννοια των εγκλημάτων πολέμου προέκυψε από την κωδικοποίηση του διεθνούς εθιμικού δικαίου που ίσχυε για τον πόλεμο μεταξύ κυρίαρχων κρατών, όπως ο Κώδικας Λίμπερ (1863) του Στρατού της Ένωσης στον Αμερικανικό Εμφύλιο Πόλεμο και οι Συμβάσεις της Χάγης του 1899 και του 1907 για τις διεθνείς ένοπλες συγκρούσεις. Στον απόηχο του Β' Παγκοσμίου Πολέμου, οι δίκες εγκλημάτων πολέμου των ηγετικών στελεχών των Δυνάμεων του Άξονα καθιέρωσαν τις αρχές της Νυρεμβέργης, σχετικά με το τι είναι έγκλημα πολέμου με βάση το διεθνές ποινικό δίκαιο. Το 1949, οι Συμβάσεις της Γενεύης προσδιόρισαν νομικά τα εγκλήματα πολέμου και καθιέρωσαν τη δυνατότητα τα κράτη να μπορούν να ασκήσουν οικουμενική δικαιοδοσία επί των εγκληματιών πολέμου. Στα τέλη του 20ου αιώνα και στις αρχές του 21ου αιώνα, τα διεθνή δικαστήρια προέκτειναν και όρισαν πρόσθετες κατηγορίες εγκλημάτων πολέμου που ισχύουν για έναν εμφύλιο πόλεμο.
Ορισμός
Σύμφωνα με το άρθρο 8 του Καταστατικού της Ρώμης του Διεθνούς Ποινικού Δικαστηρίου, εγκλήματα πολέμου θεωρούνται τα εξής:
Κωδικοποίηση
μικρογραφία|280x280εσ|Ένας στρατιώτης των ΗΠΑ που παρατηρεί τα θύματα της σφαγής του Μαλμεντί (17 Δεκεμβρίου 1944), όπου 84 αιχμάλωτοι πολέμου των ΗΠΑ δολοφονήθηκαν από τους [[Waffen-SS στο Βέλγιο.]]